钦定古今图书集成/明伦汇编/氏族典/第541卷 > 《廖用贤尚友录》 > 易奇际
## 钦定古今图书集成/明伦汇编/氏族典/第541卷 > 《廖用贤尚友录》 > 易奇际

按《广州府志》：“奇际，新会人。年十二，侍母疾，衣不解带
者累月。居丧哀毁过甚。服阕，哀慕不自胜，遇岁时益
悲泣。崇祯庚午，登乡荐。清介自守，足迹不履公门。乱
后即绝意禄仕，研究于性命之旨。病将革，忽自起盥
漱端坐，怡然而逝。所著有《逸纪书》《诗传解》《拂剑草》《侨
梧集》《吾豫漫笔》十馀卷。”

廖用贤《尚友录》。